Ir-Regolament tal-Kummissjoni (KEE) NRU 442/88
tas-17 ta’ Frar 1988
li jemenda r-Regolamenti (KEE) Nru 2315/76 u (KEE) Nru 2191/81 fir-rigward tal-bejgħ tal-butir bi prezz imnaqqas u l-għoti tal-għajnuna għax-xiri ta’ butir minn istituzzjonijiet u organizzazzjonijiet li ma jagħmlux qligħ
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 804/68 tas-27 Ġunju 1968 dwar l-organizzazzjoni komuni tas-suq tal-ħalib u prodotti tal-ħalib [1], kif l-aħħar emendat bir-Regolament (KEE) Nru 3904/87 [2], u b’mod partikolari l-Artikoli 6(7) u 12 (3) tiegħu,
Billi r-Regolament tal-Kummissjoni (KEE) Nru 2191/81 [3], kif l-aħħar emendat bir-Regolament (KEE) Nru 2402/86 [4], jipprovdi għall-għoti tal-għajnuna għax-xiri ta’ butir minn istituzzjonijiet w organizzazzjonijiet li ma jagħmlux qligħ; billi, minħabba s-sitwazzjoni preżenti fis-suq tal-butir u l-iskala ta’ ħażniet pubbliċi, għandha terġa tinfetaħ il-possibilità tal-bejgħ tal-butir f’ħażniet pubbliċi lil istituzzjonijiet w organizzazzjonijiet li ma jagħmlux qliegħ mingħajr ma tiġi sospiża l-possibiltà li tingħata l-għajnuna li hemm provdut dwarha skond ir-Regolament (KEE) Nru 2191/81; billi r-Regolament tal-Kummissjoni (KEE) Nru 2315/76 tal-24 ta’ Settembru 1976 dwar il-bejgħ tal-butir minn ħażniet pubbliċi [5], kif l-aħħar emendat bir-Regolament (KEE) Nru 3127/87 [6], għandu jiġi emendat għal dak l-iskop;
Billi l-prezz tal-bejgħ tal-butir u l-kundizzjonijiet li għandhom jintlaħqu biex jinkiseb dak il-prezz u l-ammont tal-garanzija sabiex jiġi zgurat li dawk il-kundizzjonijiet jiġu mħarsa għandhom jiġu stabbiliti;
Billi l-ammont tal-għajnuna li hemm provdut dwaru fir-Regolament (KEE) Nru 2191/81 għandu jiġi stabbilit għal darb’oħra; billi mill-banda l-waħda l-Artikolu 2(3) ta’ dak ir-Regolament għandu, fid-dawl tar-revoka tar-Regolament tal-Kunsill (KEE) Nru 1269/79 [7] u r-riferenza għar-Regolament il-ġdid tal-Kunsill (KEE) Nru 3667/83 tad-19 ta’ Diċembru 1983 li għandu x’jaqsam mat-tkomplija ta’ l-importazzjoni tal-butir ta’ New Zealand fir-Renju Unit b’kundizzjonijiet speċjali [8], kif l-aħħar emendat bir-Regolament (KEE) Nru 2335/86 [9], jiġi adottat u, mill-banda l-oħra, fid-dawl ta’ l-esperjenza miksuba, id-determinazzjoni nazzjonali tal-kwantità massima individwali għandha tiġi sostitwita b’limitu massimu tal-Komunità;
Billi l-miżuri li hemm provdut dwarhom f’dan ir-Regolament huma skond l-opinjoni tal-Kumitat ta’ Ġestjoni tal-Ħalib u Prodotti tal-Ħalib,
ADOTTAT DAN IR-REGOLAMENT:
L-Artikolu 1
Is-segwenti l-Artikolu 4a qiegħed b’dan jiġi miżjud mar-Regolament (KEE) Nru 2315/76:
"L-Artikolu 4a
1. Permezz ta’ deroga mill-Artikoli 1 u 2, il-butir għandu jinbiegħ bi prezz ekwivalenti għall-prezz tax-xiri għall-ħażna applikat mill-aġenzija ta’ ntervent fil-ħin li l-kuntratt ta’ bejgħ jiġi konkluż li minnu jitnaqqsu 30 ECU kull 100 kilogramma, sakemm jintuża minn istituzzjonijiet u organizzazzjonijiet li ma jagħmlux qligħ skond ir-Regolament (KEE) Nru 2191/81 u jikkwalifika għall-għajnuna li hemm provdut dwarha fl-imsemmi Regolament.
2. L-aġenzija ta’ ntervent għandha tbiegħ il-butir biss jekk, sa mhux aktar tard mid-data tal-konklużjoni tal-kuntratt ta’ bejgħ, garanzija ekwivalenti għat-tnaqqis fil-prezz li hemm provdut dwarha fil-paragrafu 1 kif ukoll 3 ECU jiġu depożitati sabiex jiġi żgurat li jiġu sodisfatti l-ħtiġijiet prinċipali li għandhom x’jaqsmu mat-teħid tal-kontroll tal-butir minn dawk li jirċievu u l-utilizzazzjoni tiegħu skond ir-Regolament (KEE) Nru 2191/81."
L-Artikolu 2
Ir-Regolament (KEE) Nru 2191/81 qiegħed b’dan jiġi emendat kif ġej:
1. Fl-Artikolu 2:
- fil-paragrafu 1, "178 ECU" qed tiġi sostitwita b’ "165 ECU",
- il-paragrafu 3 qiegħed jiġi sostitwit b’dan li ġej :
"3. L-għajnuna li hemm provdut dwarha fil-paragrafu 1 ma tistax tingħata, fil-każ tar-Renju Unit, fl-istess żmien bħat-tnaqqis fit-taxxa speċjali li hemm provdut dwarha fl-Artikolu 3(1) tar-Regolament (KEE) Nru 3667/83.
Għal dak l-iskop, l-ammont tal-għajnuna li hemm provdut dwarha fil-paragrafu 1 għandha titnaqqas bl-ammont ta’ l-imsemmi tnaqqis fit-taxxa speċjali."
2. L-Artikolu 3(4) qiegħed jiġi sostitwit bis-segwenti:
"4. Il-kwantità massima ta’ butir li ssir riferenza għaliha fil-paragrafu 3 (ċ) għandha tkun 2 kilogrammi kull xahar u għal kull konsumatur fl-istabbiliment li jirċievi."
L-Artikolu 3
Dan ir-Regolament għandu jidħol fis-seħħ fl-1 ta’ April 1988.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, is-17 Frar 1988.